Gandia celebra la convocatòria anual per a poder conduir taxis a la ciutat
17 maig 2024

## Gandia celebra la convocatòria anual per a poder conduir taxis a la ciutat17 maig 2024Última actualització: 17 maig 2024

![](../gestion/img/854a557fb0868de7fe6e432766f141f446d3f34f5d9c7e50e0dac94c817d32f9.jpg)  
  

Aquesta setmana s'ha celebrat la convocatòria anual per a obtindre la capacitació per a poder conduir taxi en la Ciutat de Gandia.  
Els aspirants, 16 en total, han fet un examen tipus test amb 50 preguntes, sobre la normativa del taxi i els carrers, adreces i informació d'interés de la Ciutat, per tal de donar la millor resposta als usuaris.

  
Segons l'ordenança municipal d'auto-taxi, cal superar la prova per a poder aconseguir una llicència o ser contractat com assalariat per un titular d'una llicència.  
La **Policia Local de Gandia** supervisa que els taxis desenvolupen el seu servei de la millor forma possible, evitant intrusisme professional i infraccions a la normativa sobre neteja, parades, i prestació del servei.

  
La **regidora de Protecció, Seguretat i Convivència, Lydia Morant**, ha recordat l'esforç que s'està fent per a la modernització i millora del servei del taxi, amb l'impuls de noves llicències, vehicles adaptats i la renovació dels permisos municipals de taxi, que ara s'emeten en un nou suport de PVC, més modern i amb mesures de seguretat documentals. _"Gandia és una ciutat amb moltes necessitats diverses i el servei de taxi és una ferramenta de mobilitat molt eficaç. Som una ciutat turística i això també implica que el servei que s'ofereix ha de ser de la millor qualitat possible"_.

[Twittear](https://twitter.com/share)